รบกวนปรึกษาค่ะ พอดีตั้งครรภ์ 6 สัปดาห์ พบว่ามีตกขาวเป็นก้อนออกมาก้อนนึงน่ะค่ะ สีขาวออกน้ำตาลอ่อนมากๆ จะเป็นอันตรายไหมคะ ควรไปพบคุณเลยไหมคะ
สวัสดีค่ะ ขณะที่ตั้งครรภ์ จะมีอาการตกขาวเกิดขึ้นได้ ถือเป็นอาการตั้งครรภ์อย่างหนึ่ง ซึ่งหากตกขาวไม่ได้มีกลิ่นเหม็นผิดปกติ ไม่มีแสบหรือคันช่องคลอดร่วม ก็ไม่ได้ถือว่าผิดปกติอะไรส่วนสีน้ำตาลอ่อนๆ ที่ปนมาในตกขาว อาจเป็นเลือดที่มีปริมาณน้อยนิดปนออกมา ซึ่งสามารถเกิดขึ้นได้ในขณะตั้งครรภ์ค่ะ ดังนั้น หากยังไม่ได้มีเห็นเป็นเลือดสีแดงออกมา และไม่ได้มีอาการปวดท้อง ก็ยังไม่ได้ถือว่าผิดปกติอะไร สามารถสังเกตอาการไปก่อนได้ ไม่จำเป็นต้องรีบไปพบแพทย์ แต่หากเห็นมีเลือดออกมาชัดเจน หรือมีอาการปวดท้องน้อย จึงควรรีบไปพบแพทย์เพื่อตรวจค่ะสำหรับตกขาว หากมีลักษณะที่ผิดปกติ คือมีกลิ่นเหม็น หรือมีแสบหรือคันช่องคลอดร่วม ก็จะถือว่าผิดปกติ และควรไปพบแพทย์เช่นกันค่ะ